ส่องตลาด…ภาคบ่าย – บล.ฟิลลิป (ประเทศไทย)
บล.ฟิลลิป (ประเทศไทย) ระบุในบทวิเคราะห์บ่ายนี้
9 ก.ค. 2558

ตลาดหุ้น
แนวโน้มภาคบ่าย: ยังเน้นทยอยซื้อสะสมตามแนวรับ
– หลังการปรับประมาณการกำไรของกลุ่มธนาคาร พบว่าค่าConsensus P/E’58 ที่ 15x จะเทียบเท่าดัชนี SET index ที่ 1458 จุดเทียบกับช่วงก่อนหน้าที่ 1477 จุด  
– ระดับค่า Forward P/E ที่ต่างชาติและกองทุนมักจะกลับมาซื้อคือที่ระดับ 14.9x และ 14.6x เทียบเท่าดัชนีที่ 1448 และ 1419 จุดตามลำดับ ทำให้ยังมองเห็น Downside อยู่ ดังนั้นระยะสั้นคาดยังเห็นแรงขายต่างชาติออกมาอีก โดยเฉพาะหลังจากวานนี้ต่างชาติได้ขายหุ้นไทยสุทธิมากกว่า 2 พันล้านบาท
– ติดตามความคืบหน้าภาวะฟองสบู่ในตลาดหุ้นจีนว่า จะเป็นเพียงฟองสบู่ในตลาดหุ้น หรือเป็นการชี้นำถึงความผิดปกติของภาคเศรษฐกิจจริงของจีนที่อาจนำไปสู่การถดถอยทางเศรษฐกิจ ซึ่งหากเป็นกรณีหลัง จะส่งผลกระทบต่อเศรษฐกิจและตลาดหุ้นไทย อย่างไรก็ดี ในปัจจุบัน ทางฝ่ายยังประเมินปัจจัยดังกล่าวทำให้ Upside มีจำกัดเท่านั้น 
– กลยุทธ์เริ่มเน้นทยอยซื้อสะสม เมื่อต่ำกว่า 1460 จุด
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,470.19 เปลี่ยนแปลง -0.06 จุด มูลค่าการซื้อขาย  17,581ลบ.
ยังให้น้ำหนักในทางลงตามแนวโน้มหลักในกราฟรายวัน แม้มีโอกาส รีบาวด์ระหว่างวันตามกราฟ 60 นาทีก็ดูไม่น่าไปได้ไกล แนะนำขึ้นขาย ลงไม่ต้องรีบซื้อ แนวต้าน 1475 จุด แนวรับ 1460 และ 1450 จุด ตามลำดับ